**OSNOVNA ŠKOLA SUPETAR**

**PORAT 25**

**21400 SUPETAR**

KLASA: 602-02/20-02/166

URBROJ: 2104-31-01-20-01

Supetar, 7. rujna 2020. godine

Prema preporukama Hrvatskog zavoda za javno zdravstvo u cilju sprječavanja širenja COVID-19 virusa ravnateljica Osnovne škole Supetar (nakon rasprave na Učiteljskom vijeću dana 4. rujna 2020. godine) donosi:

**PROTOKOL ZA SPRJEČAVANJE I SUZBIJANJE EPIDEMIJE COVID-19 U OŠ SUPETAR**

Svi postupci u radu temeljeni su na preporukama Hrvatskog zavoda za javno zdravstvo, Ministarstva zdravstva, Stožera civilne zaštite i Ministarstva znanosti i obrazovanja.

**OBVEZE RODITELJA/UČENIKA PRIJE DOLASKA U ŠKOLU:**

* Roditelji ne dolaze u pratnji djeteta ako imaju simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev povraćanje), ako im je izrečena mjera samoizolacije ili ako imaju saznanja da su zaraženi COVID-19.
* Roditelj ne šalje dijete u školu ako ima simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha, okusa, grlobolja, proljev, povraćanje), ima izrečenu mjeru samoizolacije, imaju saznanja da je zaraženo sa COVID-19.
* Roditelji su dužni izmjeriti tjelesnu temperaturu djetetu svaki dan prije dolaska u ustanovu te u slučaju povišenje tjelesne temperature ne smiju dovoditi dijete u ustanovu, već se javljaju razredniku ili ravnatelju i izabranom pedijatru/liječniku obiteljske medicine radi odluke o testiranju i liječenju djeteta.
* Učenicima 1. do 4. razreda roditelj svaki dan prije dolaska u ustanovu u djetetovu bilježnicu bilježi vrijednost izmjerene tjelesne temperature. Bilježnicu dijete donosi sa sobom u ustanovu, a učitelj svakodnevno provjerava.
* U školu učenici dolaze i odlaze sami, organiziranim prijevozom ili u pratnji roditelja, ovisno o odluci roditelja, kao što bi dolazili i odlazili da nema pandemije.
* Kada dovodi i odvodi dijete, roditelj ili druga osoba u pratnji djeteta **ne ulaze u školu** osim ako se radi o učenicima 1. razreda ili o učeniku s teškoćama u razvoju o čemu ravnatelj donosi posebnu odluku. U tim slučajevima u pratnji učenika uvijek je samo jedna odrasla osoba. (Roditelj ili druga osoba koja dolazi u pratnji djeteta ulazi u školu na način da održava razmak od najmanje 1,5 m a po mogućnosti 2 m u odnosu na sve druge osobe, upisuje se u knjigu ulazaka/izlazaka, dezinficira ruke, te izbjegava zadržavanje i grupiranje u školi)
* Svim nezaposlenim osobama zabranjen je ulaz bez maske u školu.
* Djecu treba učiti i podsjećati da ne dodiruju usta nos, oči i lice te da ne stavljaju ruke i predmete u usta.
* Djecu treba učiti i podsjećati da kada kašlju i kišu prekriju usta i nos laktom ili papirnatom maramicom koju poslije trebaju baciti u koš za otpad s poklopcem te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju.
* Djecu treba učiti i podsjećati da izbjegavaju dijeljenje čaša i pribora s drugim učenicima.
* Roditeljski sastanci i primanja roditelja održavaju se online.
* **Ako smatrate da je Vaše dijete dio rizične skupine, molimo Vas da se obratite djetetovu liječniku obiteljske medicine te o tome obavijestite razrednika.**

**ULAZAK I IZLAZAK IZ ŠKOLE**

**UČENICI**

*
* Razrednik ili predmetni učitelj dočekuje učenike ispred škole i vodi ih u svoj razred

Učenici svih razreda prije ulaska u učionicu dezinficiraju ruke i obuću

**DJELATNICI**

* Škola vodi evidenciju ulaska/izlaska zaposlenika i vrijednost izmjerene tjelesne temperature zaposlenika
* Prilikom ulaska u školu zaposlenik mora imati masku, dezinficirati ruke i obuću, upisati se

u evidenciju ulaska/izlaska i upisati vrijednost tjelesne temperature izmjerene prije dolaska na posao

* Dežurno tehničko osoblje vodi evidenciju ulaska/izlaska nezaposlenih osoba te pri ulasku neovlaštenim osobama mjeri temperaturu beskontaktnim toplomjerom

**NEOVLAŠTENO OSOBLJE**

* U školu je dozvoljen ulaz iznimno serviserima i ostalim službama čije su usluge neophodne
* Naručena roba za potrebe škole preuzima se na glavnom ili sporednom ulazu
* Posebnom odlukom ravnatelja može biti dozvoljen ulaz roditeljima (npr. roditeljima učenika 1. razreda ili roditeljima učenika s teškoćama u razvoju)

**MASKE ZA LICE:**

Maske za lice su obavezne u sljedećim situacijama:

1. Medicinske maske i viziri su potrebni učiteljima ako učenik razvije znakove bolesti tijekom boravka u školi, dok je oboljelom učeniku potrebno osigurati masku (\*ako narušeno zdravstveno stanje učenika omogućuje nošenje maske).
2. Kod komunikacije djelatnika (preporučuje se komunikacija između djelatnika prvenstveno na daljinu)
3. U školskom autobusu
4. Za pomoćnike u nastavi učenicima s teškoćama u razvoju
5. Učenicima od 5. do 8. razreda, učiteljima i stručnim suradnicima ako je razmak u učionicama između svih osoba (učenika i nastavnika) manji od 1,5 m.
6. Učiteljima ostalih predmeta u razrednoj nastavi
7. Svim djelatnicima škole kod prolaska hodnikom i sl.
8. Za neovlašteno osoblje ako im je dozvoljen ulaz u školu

**Maske se preporučuju svim djelatnicima škole s kroničnim bolestima koje mogu dovesti do težih oblika bolesti COVID-19 ako im zdravstveno stanje omogućuje nošenje maske.**

**Maske je neophodno nositi pravilno na način da cijelo vrijeme prekrivaju nos i usta.**

**PROVJETRAVANJE, ČIŠĆENJE I DEZINFEKCIJA**

 Spremačice prve dolaze u ustanovu i prije dolaska učenika i djelatnika provjetravaju učionice i ostale prostorije i to u trajanju od najmanje pola sata. Ako je lijepo vrijeme ostaviti prozore otvorene tijekom nastave. Tijekom dana učitelji vode računa da se učionice provjetravaju. Ako prozori ne mogu biti stalno otvoreni prostorije je potrebno provjetravati tijekom odmora i bar jednom na 5 minuta tijekom sata.

Dodirne površine kao što su kvake, ručke na prozorima, radne površine, tipkovnice, konzole, slavine u toaletima i kuhinjama, tipke vodokotlića, daljinski upravljači, prekidači za struju te druge dodirne površine koje koristi veći broj osoba dezinficiraju se na početku i na kraju radnog dana te najmanje jednom tijekom radnog dana. Wc-i, umivaonici, kvake na wc-ima, prekidači za svjetlo, tipke na vodokotlićima čiste se što češće, po mogućnosti nakon svakog odmora.

Upute za čišćenje:

Bez oboljelih od COVID-19: • <https://bit.ly/2VLkkt3>

Osobe pod sumnjom ili oboljele od COVID-19: • <https://bit.ly/3d1WmiS>

**SUMNJA NA COVID – 19**

**Znakovi koji upućuju na moguću zarazu COVID-19:**

* Povišenja tjelesna temperatura (po pazuhom >37,2)
* Simptomi respiratorne bolesti – kašalj, poteškoće u disanju, grlobolja
* Poremećaj osjeta njuha i okusa
* Gastrointestinalne smetnje (proljev, povraćanje i bol u trbuhu, posebno kod manje djece)

Postupanje u slučaju sumnje na zarazu

Kod pojave navedenih znakova bolesti učenik ili djelatnik ostaje kod kuće, javlja se najprije telefonom izabranom liječniku obiteljske medicine, odnosno pedijatru koji odlučuje o testiranju prema liječničkoj indikaciji. O navedenom roditelj ili djelatnik telefonom obavještava ustanovu.

Ako se znakovi bolesti jave tijekom boravka u ustanovi, odmah treba pozvati roditelja te učenika izolirati u posebnoj prostoriji (maloj učionici pored blagovaone). Djelatnik koji je zadužen za čekanje roditelja s učenikom mora imati vizir, zaštitnu masku, rukavice i jednokratnu pregaču. Učenik koji pokazuje znakove bolesti dok čeka roditelja mora imati zaštitnu masku. Oboljeli djelatnik odmah napušta ustanovu.

**Ravnatelj odmah javlja nadležnom epidemiologu:**

-svako grupiranje osoba sa sumnjom na COVID-19

-svaku pojedinačnu potvrđenu infekciju COVID-19 koju djelatnik, odnosno roditelj imaju obvezu žurno javiti ravnatelju ustanove

Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s odgojno-obrazovnim radom.

Kad se kod učenika ili djelatnika utvrdi zaraza COVID-19, postupa se sukladno odluci nadležnog epidemiologa što, između ostalog, znači da se za sve osobe kod kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnog zdravstvenog nadzora u samoizolaciji.

**ORGANIZACIJA RADA**

Nastava je organizirana po predloženom modelu B.

U razrednoj nastavi svi učenici ulaze na glavni ulaz škole (isto se odnosi i na područne škole). U predmetnoj nastavi uživo nastavu istodobno imaju peti i sedmi razredi u jednom tjednu, a u drugom tjednu šesti i osmi razredi. Peti i šesti razredi ulaze na sporedni ulaz, a sedmi i osmi razredi na glavni ulaz.

Produženi boravak u područnoj školi Nerežišća organiziran je sukladno preporukama.

U područnoj školi Sutivan u jednoj smjeni borave učenici 1. i 3. razreda, a u drugoj učenici 2. i 4. razreda.

Razrednik ili predmetni učitelj dočekuje učenike ispred škole i vodi ih u svoj razred.

Učenici na wc iz svog razreda odlaze jedan po jedan isključivo za vrijeme sata s maskama na licu i u točno određeni wc za određeni razred.

U knjižnicu učenici predmetne nastave ulaze jedan po jedan, dok učenicima razredne nastave knjige uzimaju razrednici.

Svaki razredni odjel boravi u jednoj prostoriji i ne premješta se. ***Sukladno preporukama osiguran je fizički razmak od 1,5 m u većini razreda. U razredima sa većim brojem učenika, učenici nose masku.***

|  |
| --- |
| **RASPORED PO RAZREDIMA** |
| **RAZRED** | **UČIONICA** | **BROJ UČENIKA** |
| 1. a razred | Učionica povijesti | 17 |
| 1. b razred | Učionica matematike | 17 |
| 2. a razred | Učionica likovnog | 22 |
| 2.b razred | Učionica kemije i biologije | 22 |
| 3.a razred | Učionica hrvatskog | 15 |
| 3.b razred | Učionica informatike | 16 |
| 4.a razred | Učionica geografije i fizike | 19 |
| 4.b razred | Učionica engleskog | 23 |
| 5.a razred | Učionica povijesti | 25 |
| 5.b razred | Učionica hrvatskog | 27 |
| 6.a razred | Učionica povijesti | 22 |
| 6.b razred | Učionica hrvatskog | 23 |
| 7.a razred | Učionica kemije i biologije | 21 |
| 7.b razred | Učionica engleskog | 19 |
| 7.c razred | Učionica likovnog | 18 |
| 8.a razred | Učionica kemije i biologije | 17 |
| 8.b razred | Učionica engleskog | 18 |
| 8.c razred | Učionica likovnog |  17 |
| 1. PŠ Nerežišća | Učionica 1. razreda |  11 |
| 2. PŠ Nerežišća | Učionica 2. razreda |  7 |
| 3. PŠ Nerežišća | Učionica 3. razreda |  10 |
| 4. PŠ Nerežišća | Učionica 4. razreda |  9 |
| OOS | Učionica OOS |  2 |
| PRO | Učionica PRO |  4 |
| 1. PŠ Sutivan | Učionica 1. i 2. razreda |  6 |
| 2. PŠ Sutivan | Učionica 1. i 2. razreda |  10 |
| 3. PŠ Sutivan | Učionica 3. i 4. razreda |  7 |
| 4. PŠ Sutivan | Učionica 3. i 4. razreda |  9 |

**PRIJEVOZ UČENIKA**

Učenici koji na nastavu dolaze organiziranim prijevozom dužni su se u autobusu pridržavati mjera propisanih za javni prijevoz. Svi učenici u autobusu dužni su nositi maske na način da prekrivaju usta i nos te će sjediti po izrađenom planu sjedenja.

Ravnateljica: Dubravka Menjak

UPUTE HZJZ ZA SPREČAVANJE I SUZBIJANJE EPIDEMIJE COVID – 19 VEZANO ZA RAD PREDŠKOLSKIH USTANOVA, OSNOVNIH I SREDNJIH ŠKOLA U ŠKOLSKOJ GODINI 2020./2021.

<https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf>

MODELI I PREPORUKE ZA RAD MZO U UVJETIMA POVEZANIM S COVID - 19

[https://mzo.gov.hr/UserDocsImages//dokumenti//Modeli%20i%20preporuke%20za%20provedbu%20nastave%20u%202020-2021%2029.8.2020.pdf](https://mzo.gov.hr/UserDocsImages/dokumenti/Modeli%20i%20preporuke%20za%20provedbu%20nastave%20u%202020-2021%2029.8.2020.pdf)